تورکیه نینگ شانلی اورفا و آدی یمان ولایتلریده سوو تاشقینلری عاقبتیده ۱۰ کیشی حیاتینی یوقاتدی.
آفت و عاجل وضعیت اداره سی (آفاد), آدی یمان نینگ توت تومنی بیلن شانلی اورفا ولایتیده یامغیر نینگ حددن تشقری یاغگن لیگی باعث باشله گن سوو تاشقین لری حقیده بیانات بیردی.
سونگّی 24 ساعتده بیر متر مربع گه 136 ملی متر یامغیر یاغگن توت تومنیده, بیر کانتینرده سوو تاشقینی عاقبتیده بیر کیشی حیاتینی یوقاتدی.  لادرک یوقالگن اوچ کیشی ایسه قیدیریلماقده.
شانلی اورفا ولایتیده سوو تاشقینلری عاقبتیده 9 کیشی حیاتینی یوقاتدی.  یوقالگن 2 کیشی نینگ تاپیلیشی اوچون قیدیرو- قوتقرو فعالیت لری نینگ دوام ایتیاتگن لیگی بیلدیریلدی.
حیاتینی یوقاتگن لرنینگ بیش نفری نینگ بیر آپارتمان نینگ اینگ پس منزلیده یشیاتگن سوریه لیک لر ایکن لیک لری ایسله تیلدی.
یامغیر نینگ کوپ یاغگن لیگی باعث اوشبو ولایتده مکتب لر رخصت قیلیندی.
پارتلش آرتیدن یانغین یوز بیرگن
